**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2021-11-19 Nr. TAR-124

Posėdžio data – 2021 m. lapkričio 16 d.

Pradžia – 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Artūras Razbadauskas, Arvydas Cesiulis, Antanas Kontautas, Alina Velykienė, Jurij Šeršniov, Vaida Raugelė.

Posėdyje dalyvauja Savivaldybės administracijos darbuotojai: Savivaldybės administracijos direktoriaus pavaduotoja A. Dirgėlienė, Socialinio būsto skyriaus vedėja L. Murauskienė, Turto valdymo skyriaus vedėjas E. Simokaitis, Socialinės paramos skyriaus vedėja A. Liesytė, Strateginio planavimo skyriaus vedėja S. Kačerauskaitė, Finansų skyriaus vedėja K. Petraitienė, Personalo skyriaus vedėja I. Gelžinytė-Litinskienė, Socialinės paramos skyriaus vedėja A. Liesytė, Ekonominės plėtros grupės vadovė R. Švelniūtė.

Kviestasis asmuo: Klaipėdos TIC vadovė R. Savickienė.

Dėl darbotvarkės:

K. Bagdonas siūlo keisti darbotvarkės klausimų seką ir E. Simokaičio klausimus perkelti iš papildomų klausimų į pagrindinę darbotvarkę.

V. Raugelė prašo žodinę informaciją apie COVID-19 situaciją svarstyti paskutiniu klausimu.

DARBOTVARKĖ (už-5):

1. Dėl atleidimo nuo socialinio būsto nuomos mokesčio mokėjimo. Pranešėja L. Murauskienė.

2. Dėl Klaipėdos miesto nevyriausybinių organizacijų tarybos sudėties patvirtinimo. Pranešėja A. Liesytė.

3. Dėl materialinės paramos įstatyme nenumatytais atvejais teikimo tvarkos aprašo patvirtinimo. Pranešėja A. Liesytė.

4. Dėl Klaipėdos miesto savivaldybės turto investavimo, didinant viešosios įstaigos Klaipėdos greitosios medicininės pagalbos stoties dalininko kapitalą. Pranešėjas E. Simokaitis.

5. Dėl Klaipėdos miesto savivaldybės turto investavimo, didinant viešosios įstaigos Klaipėdos vaikų ligoninės dalininko kapitalą. Pranešėjas E. Simokaitis.

6. Dėl savivaldybės būsto ir neįrengtos pastogės dalių pardavimo. Pranešėjas E. Simokaitis.

7. Dėl ilgalaikio ir trumpalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise Klaipėdos pedagoginei psichologinei tarnybai. Pranešėjas E. Simokaitis.

8. Dėl Klaipėdos miesto savivaldybės tarybos 2021 m. sausio 28 d. sprendimo Nr. T2-4 „Dėl Klaipėdos miesto savivaldybės biudžetinių įstaigų vadovų darbo apmokėjimo sistemos aprašo patvirtinimo“ pakeitimo. Pranešėja I. Gelžinytė-Litinskienė.

9. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimo. Pranešėja S. Kačerauskaitė.

10. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimo. Pranešėja K. Petraitienė.

11. Dėl paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašo patvirtinimo. Pranešėja R. Švelniūtė.

12. Žodinė informacija apie COVID-19 situaciją. Pranešėja A. Dirgėlienė.

1. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – L. Murauskienė. Siūlo nuo 2021 m. lapkričio 1 d. iki 2021 m. gruodžio 31 d. atleisti nuo savivaldybės socialinio būsto nuomos mokesčio mokėjimo būsto nuomininką J. J.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, V. Raugelė, A. Kontautas, A. Razbadauskas, J. Šeršniov), prieš – 0, susilaiko – 0.

2. SVARSTYTA. Klaipėdos miesto nevyriausybinių organizacijų tarybos sudėties patvirtinimas.

Pranešėja – A. Liesytė. Teigia, kad šiuo sprendimubus patvirtinta nauja Klaipėdos miesto nevyriausybinių organizacijų tarybos sudėtis ir panaikinta 2019 m. Klaipėdos miesto savivaldybės tarybos sprendimu patvirtinta Klaipėdos miesto nevyriausybinių organizacijų taryba.

V. Raugelė sako, kad VšĮ „Klaipėdos irklavimo centras“ yra ne Nevyriausybinė organizacija, todėl jo atstovas negali būti deleguojamas.

A. Kontautas pritaria. Siūlo sprendimo projektą patikslinti.

V. Raugelė siūlo klausimą atidėti kitam komiteto posėdžiui.

K. Bagdonas mano, kad galime šiandien pritarti sprendimo projektui be VšĮ „Klaipėdos irklavimo centras“ atstovo.

V. Raugelė pastebi, kad sprendimo projekte (prie vieno kandidato) nėra pažymėtas jo statusas. Siūlo papildyti sprendimo projektą atsižvelgus į siūlymus.

A. Cesiulis pritaria V. Raugelei.

NUTARTA. Atidėti klausimą kitam komiteto posėdžiui.

3. SVARSTYTA. Materialinės paramos įstatyme nenumatytais atvejais teikimo tvarkos aprašo patvirtinimas.

Pranešėja – A. Liesytė. Sako, kad patvirtinus sprendimo projektą bus sudaryta galimybė nepasiturintiems asmenims: būsto savininkams, gauti materialinę paramą gyvenamajam būstui nukentėjus nuo inžinerinių tinklų avarijos, gaisro, stichinės nelaimės ar nusikalstamos veiklos, kai šiame būste gyvenamąją vietą deklaruoja ar jame faktiškai gyvena į savininko šeimos sudėtį neįskaitomi asmenys; kreiptis ir esant teisei gauti materialinę paramą gyvenantiems skurdžiomis buities sąlygomis vienam iš būsto bendrasavininkų (bendranuomių), kai kitas bendrasavininkas (bendranuomis) nesikreipia arba neturi teisės į minėtą paramą; asmenims, kuriems yra nustatytas 40 proc. ir mažesnis darbingumo lygis, specialusis nuolatinės slaugos ar priežiūros (pagalbos) poreikis arba auginantiems neįgalų vaiką, nebereikės pateikti dokumentų, patvirtinančių vaistų, medicinos priemonių, sveikatos priežiūros paslaugų būtinumą kreipiantis dėl materialinės paramos ligos, nelaimingo atsitikimo ir kitais atvejais; bus atsisakyta paramos, nes neplanuojama savivaldybės biudžeto lėšomis apmokėti iš PSDF biudžeto lėšų asmeniui finansuojamas tas pačias sveikatos priežiūros paslaugas ir medicinos priemones (neplanuojamas dvigubas finansavimas).

V. Raugelė prašo pagalvoti apie diskusijos inicijavimą dėl Materialinės paramos įstatyme nenumatytais atvejais teikimo tvarkos aprašo peržiūrėjimo (remtinų sričių praplėtimui) - ar ji atitinka šių dienų lūkesčius ir miestiečių poreikius. Pastebi, kad per mažai pateikta reklamos dėl vienkartinės pašalpos gimus kūdikiui (daug kas nežino, kad savivalda skiria pašalpą).

K. Bagdonas siūlo pritarti sprendimo projektui su siūlymu.

NUTARTA:

3.1. Pritarti pateiktam sprendimo projektui.

3.2. Inicijuoti diskusiją dėl Materialinės paramos įstatyme nenumatytais atvejais teikimo tvarkos aprašo peržiūrėjimo (remtinų sričių praplėtimui) - ar ji atitinka šių dienų lūkesčius ir miestiečių poreikius.

3.3. Daugiau viešinti priimtą sprendimą dėl vienkartinės pašalpos gimus kūdikiui.

BALSUOTA: už – 6 (K. Bagdonas, V. Raugelė, A. Kontautas, A. Razbadauskas, J. Šeršniov, A. Cesiulis), prieš – 0, susilaiko – 0.

4. SVARSTYTA. Klaipėdos miesto savivaldybės turto investavimas, didinant viešosios įstaigos Klaipėdos greitosios medicininės pagalbos stoties dalininko kapitalą.

Pranešėjas – E. Simokaitis. Pažymi, kad sprendimo esmė - perduoti Klaipėdos miesto savivaldybei nuosavybės teise priklausantį finansinį turtą – 130 000,00 Eur, savivaldybės, kaip steigėjos ir dalininkės, įnašą viešajai įstaigai Klaipėdos greitosios medicininės pagalbos stočiai, didinant šios viešosios įstaigos dalininko kapitalą.

V. Raugelė sako, kad aiškinamajame rašte nėra konkrečiai parašyta, kokią naudą gaus pacientai, kaip sukomplektuotas automobilis ir kt. Teigia, kad aiškinamasis raštas turi būti aiškesnis (su visa informacija).

NUTARTA. Pritarti pateiktam sprendimo projektui.

BALSUOTA: už – 6 (K. Bagdonas, V. Raugelė, A. Kontautas, A. Razbadauskas, J. Šeršniov, A. Cesiulis), prieš – 0, susilaiko – 0.

5. SVARSTYTA. Klaipėdos miesto savivaldybės turto investavimas, didinant viešosios įstaigos Klaipėdos vaikų ligoninės dalininko kapitalą.

Pranešėjas – E. Simokaitis. Siūlo perduoti Klaipėdos miesto savivaldybei nuosavybės teise priklausantį finansinį turtą – 100 000,00 Eur, savivaldybės, kaip steigėjos ir dalininkės, įnašą viešajai įstaigai Klaipėdos vaikų ligoninei, didinant šios viešosios įstaigos dalininko kapitalą.

V. Raugelė teigia, kad ir šiame aiškinamajame rašte nėra pateikti argumentai - kokia pateikto sprendimo nauda.

NUTARTA. Pritarti pateiktam sprendimo projektui.

BALSUOTA: už – 6 (K. Bagdonas, V. Raugelė, A. Kontautas, A. Razbadauskas, J. Šeršniov, A. Cesiulis), prieš – 0, susilaiko – 0.

6. SVARSTYTA. Savivaldybės būsto ir neįrengtos pastogės dalių pardavimas.

Pranešėjas – E. Simokaitis. Teigia, kad šiuo sprendimu siekiama įgyvendinti savivaldybės būsto nuomininko ir neįrengtos pastogės bendraturčių prašymus dėl leidimo įsigyti nuomojamą savivaldybei nuosavybės teise priklausantį būstą ir neįrengtos pastogės dalis, atlikti pardavimo procedūras.

NUTARTA. Pritarti pateiktam sprendimo projektui.

BALSUOTA: už – 6 (K. Bagdonas, V. Raugelė, A. Kontautas, A. Razbadauskas, J. Šeršniov, A. Cesiulis), prieš – 0, susilaiko – 0.

7. SVARSTYTA. Ilgalaikio ir trumpalaikio turto perėmimas savivaldybės nuosavybėn ir jo perdavimas valdyti, naudoti ir disponuoti juo patikėjimo teise Klaipėdos pedagoginei psichologinei tarnybai.

Pranešėjas – E. Simokaitis. Pažymi, kad šis sprendimo projektas teikiamas, siekiant perduoti ilgalaikį ir trumpalaikį materialųjį turtą Klaipėdos pedagoginei psichologinei tarnybai.

NUTARTA. Pritarti pateiktam sprendimo projektui.

BALSUOTA: už – 6 (K. Bagdonas, V. Raugelė, A. Kontautas, A. Razbadauskas, J. Šeršniov, A. Cesiulis), prieš – 0, susilaiko – 0.

6. SVARSTYTA. Klaipėdos miesto savivaldybės tarybos 2021 m. sausio 28 d. sprendimo Nr. T2-4 „Dėl Klaipėdos miesto savivaldybės biudžetinių įstaigų vadovų darbo apmokėjimo sistemos aprašo patvirtinimo“ pakeitimas.

Pranešėja – I. Gelžinytė-Litinskienė. Teigia, kad siekiams suderinti Klaipėdos miesto savivaldybės biudžetinių įstaigų vadovų darbo apmokėjimo sistemos aprašo, patvirtinto Klaipėdos miesto savivaldybės tarybos 2021 m. sausio 28 d. sprendimu Nr. T-4 (toliau – Aprašas) nuostatas ir pasikeitusias LR Valstybės ir savivaldybių ir savivaldybių įstaigų darbuotojų darbo apmokėjimo ir komisijų narių atlygio už darbą nuostatas, reglamentuoti Klaipėdos miesto savivaldybės švietimo pagalbos įstaigų vadovų pareiginės algos pastoviosios dalies koeficiento dydžio nustatymą ir jo didinimą, patikslinti įstaigos vadovo praėjusių kalendorinių metų veiklos įvertinimo ir nuotolinio darbo suteikimo tvarką.

I. Gelžinytė-Litinskienė prašo leisti patikslinti Aprašo papunkčių eiliškumą.

V. Raugelė sako, kad pasigedo tikslinės grupės (įstaigų) nuomonės. V. Raugelė prašo komiteto narių įpareigoti Savivaldybės administraciją kreiptis į tikslinę grupę (įstaigas) dėl nuomonės, pozicijos išreiškimo ir ją pateikti prie sprendimo projekto.

NUTARTA:

6.1. Pritarti pateiktam sprendimo projektui su siūlymu – ištaisyti Apraše technines klaidas (patikslinti papunkčių eiliškumą).

6.2. Įpareigoti Savivaldybės administraciją kreiptis į įstaigas dėl nuomonės, pozicijos išreiškimo apie sprendimo projektą. Nuomonę pateikti iki Tarybos posėdžio.

BALSUOTA: už – 5 (K. Bagdonas, V. Raugelė, A. Kontautas, J. Šeršniov, A. Velykienė), prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimas.

Pranešėja – S. Kačerauskaitė. Pažymi, kad sprendimo projekto tikslas – pakeisti Klaipėdos miesto savivaldybės 2021–2023 m. strateginio veiklos plano, patvirtinto Klaipėdos miesto savivaldybės tarybos 2021 m. vasario 25 d. sprendimu Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“, programas. Siūlomi keitimai 11-oje programų bei Investicinių projektų sąraše. Sprendimo projektas parengtas dėl šių priežasčių: strateginio veiklos plano programos keičiamos, atsižvelgiant į gautas lėšas ekstremaliosios situacijos, susijusios su COVID-19 paplitimu, suvaldymu ir pasekmių sušvelninimu (pagal Lietuvos Respublikos sveikatos apsaugos ministro 2021-10-04 įsakymą Nr. V-2231 „Dėl lėšų skyrimo asmens sveikatos priežiūros įstaigoms“, 2021-10-05 įsakymą Nr. V-2235 ,,Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“, 2021-10-25 įsakymą Nr. V-2402 ,,Dėl lėšų skyrimo asmens sveikatos priežiūros įstaigoms“, 2021-10-26 įsakymą Nr. V-2408 ,,Dėl lėšų skyrimo asmens sveikatos priežiūros įstaigoms“); buvo priimti teisės aktai, kurie įtakoja strateginio veiklos plano programų turinį (dėl valstybės biudžeto dotacijų paskirstymo sritims); savivaldybės administracijos padaliniai pateikė siūlymus dėl pokyčių programose.

S. Kačerauskaitė, R. Švelniūtė, A. Liesytė atsako į komiteto narių klausimus.

A. Velykienė teigia, kad KKT administravimo mokestis neaiškus. Primena, kad anksčiau kėlė klausimą dėl tikslingumo reorganizuoti KKT į biudžetinę įstaigą ir pavesti aiškias funkcijas.

V. Raugelė pažymi, kad pabrango KKT administravimas. Prašo pateikti komitetui Vietinės rinkliavos už automobilių statymą rinkimo, kontrolės ir leidimų administravimo paslaugųsutartį.

A. Velykienė teigia, kad turime stebėti socialiai pažeidžiamų gyventojų grupių interesus ir jiems padėti. Prašo Savivaldybės administracijos pateikti informaciją, ar šiais metais sutrumpėjo būstų pritaikymo neįgaliesiems eilė, taip pat informuoti ar pakankamai numatyta lėšų ir kas numatyta ateityje (pateikti kitam posėdžiui arba atsiųsti el. paštu).

A. Velykienė prašo į kito komiteto posėdžio darbotvarkę įtraukti klausimą dėl KUL rekonstrukcijos.

BALSUOTA: už – 1 (K. Bagdonas), prieš – 0, susilaiko – 3 (V. Raugelė, A. Velykienė, J. Šeršniov).

NUTARTA:

7.1. Nepritarti pateiktam sprendimo projektui.

7.2. Pateikti komitetui Vietinės rinkliavos už automobilių statymą rinkimo, kontrolės ir leidimų administravimo paslaugųsutartį.

7.3. Prašyti Savivaldybės administracijos pateikti informaciją (kitam komiteto posėdžiui arba atsiųsti el. paštu), ar šiais metais sutrumpėjo būstų pritaikymo neįgaliesiems eilė, ar pakankamai numatyta lėšų ir kas numatyta ateityje.

8. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimas.

Pranešėja – K. Petraitienė. Siūlo keisti Klaipėdos miesto savivaldybės tarybos 2021 m. vasario 25 d. sprendimą Nr. T2-23 „Dėl Klaipėdos miesto savivaldybės 2021 metų biudžeto patvirtinimo“, siekiant padidinti biudžetą dėl dotacijų skyrimo Savivaldybei, patikslinti biudžeto pajamas ir asignavimus iš pajamų įmokų bei ES finansinės paramos ir bendrojo finansavimo lėšų bei keisti asignavimus, nekeičiant bendros asignavimų apimties, pagal ekonominę klasifikaciją ir tarp vykdomų programų, atsižvelgiant į Strateginio veiklos plano pakeitimo projektą ir Savivaldybės administracijos pateiktas paraiškas.

V. Raugelė pasigedo Socialinio ir Sveikatos skyrių iniciatyvos ir informacijos pateikimo komiteto nariams apie gal dar esančias (komiteto nariams nežinomas) priemones (socialiai remtinų, sveikatos srityse), kurioms reikia lėšų. V. Raugelė mano, kad komiteto nariai, žinodami apie tokias priemones, perskirstant papildomas lėšas galėtų apie jas diskutuoti. Teigia, kad dabar į Strateginį veiklos planą įtrauktos neaišku kokiais prioritetais vadovaujantis naujos priemonės.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, V. Raugelė, A. Kontautas, J. Šeršniov, A. Velykienė), prieš – 0, susilaiko – 0.

11. SVARSTYTA. Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašo patvirtinimas.

Pranešėja – R. Švelniūtė. Sako, kad sprendimo tikslas - patvirtinti Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašą (toliau – Aprašas). Sprendimo projektas parengtas siekiant sudaryti geresnes sąlygas į Klaipėdos miestą pritraukti didesnės imties tarptautinius konferencinius renginius t. y. mokslo ar verslo renginius, kuriuose dalyvautų dalyviai iš užsienio valstybių ir tuos, kurie atlieptų Klaipėdos miesto ekonominės plėtros strategijos iki 2030 m. kryptis: jūrinė ekonomika, pažangios pramonės ekonomika, bioekonomika ir paslaugų ekonomika.

A. Kontautas sako, kad reikia galvoti kaip atsivežti dalyvius (didelį jų skaičių) į konferenciją.

R. Švelniūtė, R. Savickienė atsako į klausimus.

A. Velykienė mano, kad vietoje Aprašo 19 punkto antro sakinio žodžių: „Paskata neskiriama veiklai, finansuotai, finansuojamai“ reikėtų parašyti taip: „Paskata neskiriama veiklai, iš dalies finansuotai, finansuojamai“ (toliau kaip tekste).

V. Raugelė teigia, kad 16.4 punktas abstraktus ir perteklinis, todėl siūlo jį išbraukti, 26 punktą siūlo koreguoti ir vietoje teksto „Pateikusiam paskatos paraišką pareiškėjui ne vėliau kaip per 2 darbo dienas nuo paskatos“ parašyti „Pateikusiam paskatos paraišką pareiškėjui ne vėliau kaip per 1 darbo dienas nuo paskatos“ (toliau kaip tekste). Mano, kad labai ilgas terminas (28 punktas) paskatų paraiškos vertinimas (ne ilgiau kaip 30 kalendorinių dienų), siūlo papildyti 43 punktą - paskelbti renginio pavadinimą ir datą. Teigia, kad kompensavimo mechanizmas (50 dienų) sunkiai suprantamas ir ilgas.

R. Švelniūtė pakomentuoja A. Velykienės, V. Raugelės siūlomus pakeitimus.

A. Velykienė nepritaria, kad išbraukti iš Aprašo16.4 papunktį.

V. Raugelė atsiima siūlymą dėl 16.4 papunkčio išbraukimo.

NUTARTA. Pritarti pateiktam sprendimo projektui su siūlymu – papildyti Aprašo 43 punktą įrašant renginio pavadinimą ir datą.

BALSUOTA: už – 6 (K. Bagdonas, V. Raugelė, A. Kontautas, J. Šeršniov, A. Velykienė, A. Razbadauskas), prieš – 0, susilaiko – 0.

9. SVARSTYTA. Žodinė informacija apie COVID-19 situaciją.

Pranešėja – A. Dirgėlienė. Pateikia statistinę analizę, informuoja apie esamą situaciją (sergamumą, vakcinaciją, situaciją švietimo įstaigose, mokyklose, ikimokyklinio ugdymo įstaigose

NUTARTA. Informacija išklausyta.

Posėdis baigėsi 15.40 val.

Posėdžio pirmininkas Kazys Bagdonas

Posėdžio sekretorė Lietutė Demidova